CELEX: 31999D0392
Language: el
Date: 1999-05-31 00:00:00
Title: 1999/392/ΕΚ: Απόφαση της Επιτροπής, της 31ης Μαΐου 1999, σχετικά με την καταρχήν αναγνώριση της πληρότητας των φακέλων που έχουν υποβληθεί προς λεπτομερή εξέταση με σκοπό την ενδεχόμενη εγγραφή της μεσοτριόνης (ΖΑ 1296), ιωδοσουλφουν-μεθυλο-νατρίου (AEF 115008), Silthiopham (ΜΟΝ 65500) και Gliocladium catenulatum στο παράρτημα Ι της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων [κοινοποιηθείσα υπό τον αριθμό Ε(1999) 1400] (Κείμενο που παρουσιάζει ενδιαφέρον για τον ΕΟΧ)

Avis juridique important

|

31999D0392

1999/392/ΕΚ: Απόφαση της Επιτροπής, της 31ης Μαΐου 1999, σχετικά με την καταρχήν αναγνώριση της πληρότητας των φακέλων που έχουν υποβληθεί προς λεπτομερή εξέταση με σκοπό την ενδεχόμενη εγγραφή της μεσοτριόνης (ΖΑ 1296), ιωδοσουλφουν-μεθυλο-νατρίου (AEF 115008), Silthiopham (ΜΟΝ 65500) και Gliocladium catenulatum στο παράρτημα Ι της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων [κοινοποιηθείσα υπό τον αριθμό Ε(1999) 1400] (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 148 της 15/06/1999 σ. 0044 - 0045

ΑΠΟΦΑΣΗ ΤΗΣ ΕΠΙΤΡΟΠΗΣτης 31ης Μαΐου 1999σχετικά με την καταρχήν αναγνώριση της πληρότητας των φακέλων που έχουν υποβληθεί προς λεπτομερή εξέταση με σκοπό την ενδεχόμενη εγγραφή της μεσοτριόνης (ΖΑ 1296), ιωδοσουλφουν-μεθυλο-νατρίου (AEF 115008), Silthiopham (ΜΟΝ 65500) και Gliocladium catenulatum στο παράρτημα Ι της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων[κοινοποιηθείσα υπό τον αριθμό Ε(1999) 1400](Κείμενο που παρουσιάζει ενδιαφέρον για τον ΕΟΧ)(1999/392/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων(1), όπως τροποποιήθηκε τελευταία από την οδηγία 1999/1/ΕΚ(2), και ιδίως το άρθρο 6 παράγραφος 3,Εκτιμώντας:(1) ότι η οδηγία 91/414/ΕΟΚ, που καλείται στο εξής "η οδηγία", προέβλεψε την κατάρτιση κοινοτικού καταλόγου ενεργών ουσιών, η ενσωμάτωση των οποίων επιτρέπεται στα φυτοπροστατευτικά προϊόντα·(2) ότι οι αιτούντες υπέβαλαν, στις αρχές των κρατών μελών, φακέλους με σκοπό την εγγραφή τεσσάρων ενεργών ουσιών στο παράρτημα Ι της οδηγίας·(3) ότι ένας φάκελος που αφορά την ενεργό ουσία μεσοτριόνη (ΖΑ 1296) υποβλήθηκε στις 23 Απριλίου 1998 στις βρετανικές αρχές από την Zeneca Agrochemichals·(4) ότι ένας φάκελος που αφορά την ενεργό ουσία ιωδοσουλφουρον-μεθυλο-νάτριο (AEF 115008) υποβλήθηκε στις 14 Δεκεμβρίου 1998 στις γερμανικές αρχές από την Hoechst Schering Agrevo Gmbh·(5) ότι ένας φάκελος που αφορά την ενεργό ουσία Silthiopham (MON 65500) υποβλήθηκε στις 14 Δεκεμβρίου 1998 στις ιρλανδικές αρχές από την Monsanto Crop Protection·(6) ότι ένας φάκελος που αφορά την ενεργό ουσία Gliocladium catenulatum υποβλήθηκε στις 19 Μαΐου 1998 στις φινλανδικές αρχές από την Kemira Agro Oy·(7) ότι οι εν λόγω αρχές ανακοίνωσαν στην Επιτροπή τα αποτελέσματα μιας πρώτης εξέτασης πληρότητας των φακέλων όσον αφορά τις σχετικές απαιτήσεις στοιχείων και πληροφοριών που προβλέπονται στο παράρτημα ΙΙ, και για τουλάχιστον ένα φυτοπροστατευτικό προϊόν το οποίο περιέχει τη σχετική ουσία, στο παράρτημα ΙΙΙ της οδηγίας· ότι κατά συνέπεια, σύμφωνα με τις διατάξεις του άρθρου 6 παράγραφος 2, οι φάκελοι διαβιβάστηκαν από τους αιτούντες στην Επιτροπή και στα άλλα κράτη μέλη·(8) ότι η μόνιμη φυτοϋγειονομική επιτροπή έλαβε τους φακέλους σχετικά με τις ουσίες μεσοτριόνη (ΖΑ 1296), ιωδοσουλφουρον-μεθυλο-νάτριο (AEF 115008), Silthiopham (ΜΟΝ 65500) και Gliocladium catenulatum στις 11 Φεβρουαρίου 1999·(9) ότι το άρθρο 6 παράγραφος 3 της οδηγίας προβλέπει επίσημη επιβεβαίωση σε επίπεδο Κοινότητας ότι κάθε φάκελος θεωρείται ότι πληροί καταρχήν τις απαιτήσεις όσον αφορά τα στοιχεία και τις πληροφορίες που προβλέπονται στο παράρτημα ΙΙ και, για τουλάχιστον ένα φυτοπροστατευτικό προϊόν που περιέχει τη σχετική ενεργό ουσία, στο παράρτημα ΙΙΙ της οδηγίας·(10) ότι η εν λόγω επιβεβαίωση είναι αναγκαία προκειμένου να συνεχιστεί η λεπτομερής εξέταση του φακέλου και προκειμένου να έχουν τα κράτη μέλη τη δυνατότητα να παρέχουν προσωρινή έγκριση όσον αφορά τα φυτοπροστατευτικά προϊόντα που περιέχουν την εν λόγω ενεργό ουσία, τηρουμένων των όρων που αναφέρονται στο άρθρο 8 παράγραφος 1 της οδηγίας, και ιδίως του όρου όσον αφορά τη λεπτομερή αξιολόγηση της ενεργού ουσίας και του φυτοπροστατευτικού προϊόντος σε σχέση με τις απαιτήσεις της οδηγίας·(11) ότι μια τέτοια απόφαση δεν προδικάζει ότι δεν θα ζητηθούν περαιτέρω στοιχεία ή συμπληρωματικές πληροφορίες από τη σχετική επιχείρηση αν, κατά τη διάρκεια της λεπτομερούς εξέτασης, προκύψει ότι απαιτείται τέτοιου είδους πληροφορίες ή στοιχεία για τη λήψη της απόφασης·(12) ότι έχει συμφωνηθεί μεταξύ των κρατών μελών και της Επιτροπής ότι ο Ηνωμένο Βασίλειο θα συνεχίσει τη λεπτομερή εξέταση του φακέλου που αφορά την μεσοτριόνη (ΖΑ 1296), η Γερμανία τη λεπτομερή εξέταση του φακέλου που αφορά το ιωδοσουλφουρον-μεθυλο-νάτριο (AEF 115008), η Ιρλανδία τη λεπτομερή εξέταση του φακέλου που αφορά για το Silthiopham (ΜΟΝ 65500), και ότι η Φινλανδία θα εξακολουθήσει τη λεπτομερή εξέταση του φακέλου που αφορά το Gliocladium catenulatum·(13) ότι το Ηνωμένο Βασίλειο, η Γερμανία, η Ιρλανδία και η Φινλανδία θα υποβάλουν στην Επιτροπή το ταχύτερο δυνατό και το αργότερο εντός προθεσμίας ενός έτους τα πορίσματά τους σχετικά με την εν λόγω εξέταση, συνοδευόμενα από τυχόν συστάσεις όσον αφορά την εγγραφή ή μη εγγραφή και τους σχετικούς όρους· ότι κατά τη λήψη των εκθέσεων αυτών, η λεπτομερής εξέταση θα συνεχιστεί με τη συμμετοχή όλων των άλλων κρατών μελών στο πλαίσιο της μόνιμης φυτοϋγειονομικής επιτροπής·(14) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Οι κατωτέρω φάκελοι ανταποκρίνονται καταρχήν στις απαιτήσεις όσον αφορά τα στοιχεία και τις πληροφορίες που προβλέπονται στο παράρτημα ΙΙ και, για τουλάχιστον ένα φυτοπροστατευτικό προϊόν που περιέχει τη σχετική ενεργό ουσία, στο παράρτημα ΙΙΙ της οδηγίας, λαμβανομένων υπόψη των προτεινομένων χρήσεων:1. Ο φάκελος που έχει διαβιβαστεί από την Zeneca Agrochemichals, στην Επιτροπή και στα κράτη μέλη με σκοπό την εγγραφή της μεσοτριόνης (ΖΑ 1296) ως ενεργού ουσίας στο παράρτημα Ι της οδηγίας 91/414/ΕΟΚ και ο οποίος έχει υποβληθεί στις 11 Φεβρουαρίου 1999 στη μόνιμη φυτοϋγειονομική επιτροπή.2. Ο φάκελος που έχει διαβιβαστεί από την Hoechst Schering Agrevo GmbH στην Επιτροπή και στα κράτη μέλη με σκοπό την εγγραφή ου ιωδοσουλφουρον-μεθυλο-νάτριο (AEF 115008) ως ενεργού ουσίας στο παράρτημα Ι της οδηγίας 91/414/ΕΟΚ και ο οποίος έχει υποβληθεί στις 11 Φεβρουαρίου 1999 στη μόνιμη φυτοϋγειονομική επιτροπή.3. Ο φάκελος ο οποίος έχει διαβιβαστεί από τη Monsanto Crop Protection στην Επιτροπή και στα κράτη μέλη με σκοπό την εγγραφή του Silthiopham (ΜΟΝ 65500) ως ενεργού ουσίας στο παράρτημα Ι της οδηγίας 91/414/ΕΟΚ και ο οποίος έχει υποβληθεί στις 11 Φεβρουαρίου 1999 στη μόνιμη φυτοϋγειονομική επιτροπή.4. Ο φάκελος, ο οποίος έχει διαβιβαστεί από την Kemira Agro Oy στην Επιτροπή και στα κράτη μέλη με σκοπό την εγγραφή του Gliocladium catenulatum ως ενεργού ουσίας στο παράρτημα Ι της οδηγίας 91/414/ΕΟΚ και ο οποίος έχει υποβληθεί στις 11 Φεβρουαρίου 1999 στη μόνιμη φυτοϋγειονομική επιτροπή.Άρθρο 2Η παρούσα απόφαση απευθύνεται στα κράτη μέλη.Βρυξέλλες, 31 Μαΐου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 230 της 19.8.1991, σ. 1.(2) ΕΕ L 21 της 28.1.1999, σ. 21.